Nicholas Wolterstorff

**Nicholas Wolterstorff** (Bigelow, 21. 1. 1932. – ), američki filozof, teolog, autor i profesor.

## Biografija
Wolterstorff je rođen 1932. u Bigelowu, maloj farmerskoj zajednici u Minnesoti, u radničkoj porodici nizozemskog porijekla. Visoko obrazovanje započeo je 1949. na Koledžu Calvin u Grand Rapidsu gdje su mu predavali William Harry Jellema, Henry Stob i Henry Zylstra, te ga upoznali s neoreformiranom tradicijom Abrahama Kuypera. Na ovom koledžu Wolterstorff se sprijateljio s budućim utjecajnim kršćanskim filozofom Alvinom Plantingom, također dugogodišnjim suradnikom i koautorom knjiga. Titulu prvostupnika (B.A) stekao je 1953. i iste godine nastavio je studij filozofije na Univerzitetu Harvard. Na univerzitetu je glasio kao osoba sa staromodnim vjerskim stavovima, ali je bio cijenjen zbog intelektualne strogosti i neustrašivosti na teološke prigovore.

Epistemologija koju je razradio na Harvardu objašnjava da vjera filozofa može preživjeti hegemoniju logičkog pozitivizma. Magistrirao je 1954. godine, a dvije godine kasnije obranio je doktorat (Ph.D.) na temu teorije pojedinaca Alfreda Northa Whiteheada (). U međuvremenu se oženio s Claire Kingma (1955) i tri godine kasnije dobio sina Erica. Nakon stjecanja doktorata Wolterstorff je upisao postdoktorski studij na Koledžu trojstva pri Univerzitetu u Cambridgeu gdje mu je kolega bio C. D. Broad. U Sjedinjene Države vratio se 1957. godine i akademsku karijeru započeo je kao instruktor filozofije na Univerzitetu Yale, a dvije godine kasnije prešao je na matični Koledž Calvin gdje je radio kao profesor filozofije punih trideset godina (1959–1989).

Tokom 1970-ih i ranih 1980-ih Wolterstorff je objavio više značajnih filozofskih radova o epistemologiji, ontologiji, metafizici, filozofiji religije, estetici, političkoj filozofiji, kao što su *O univerzalijama* (), *Razum u granicama religije* (), *Djela i svjetovi umjetnosti* (), *Umjetnost u akciji* () i *Do zagrljaja pravde i mira* (). Godine 1978. Wolterstorff je bio među osnivačima Društva kršćanskih filozofa (SCP), udruge koja će vremenom akumulirati velik broj eminentnih kršćanskih filozofa, osobito postojećih članova Američkog filozofskog društva.

Pet godina kasnije (1983) pretrpio je veliku osobnu tragediju jer 25-godišnji sin Eric mu je poginuo prilikom alpinizma u Austriji, što ga je 1987. nagnalo da objavi knjigu *Jadikovanje za sinom* (). Zajedno s Plantingom, Alstonom, Adamsom i drugim kolegama, Wolterstorff je 1984. utemeljio utjecajni naučni časopis *[[Faith and Philosophy]]*. Nakon 30-godišnje karijere na Koledžu Calvin, 1989. zamijenio je Paula L. Holmera na mjestu profesora filozofske teologije na Teološkoj školi Univerziteta Yale. Od 1991. do 1992. služio je kao predsjednik centralnog odsjeka Američkog filozofskog društva, a naredne tri godine kao predsjednik Društva kršćanskih filozofa. Godine 1995. dobio je pozivnicu za održavanje predavanja na prestižnom seminaru Gifford () pri Univerzitetu u Edinburghu, na temu epistemologije Thomasa Reida. Na Yaleu je umirovljen 2002. kada je imao status profesora emeritusa, a potom je radio kao viši savjetnik na Institutu naprednih studija kulture (IASC) pri Univerzitetu u Virginiji. Tokom života objavio je preko 20 knjiga i 150 naučnih članaka.

## Opus
* *On Universals: An Essay in Ontology*, Chicago: University of Chicago Press, 1970, 
* *Reason within the Bounds of Religion*, Grand Rapids, Michigan: William B. Eerdmans, 1976, 
* *Works and Worlds of Art*, Oxford; New York: Clarendon Press; Oxford University Press, 1980, 
* *Art in Action: Toward a Christian Aesthetic*, Grand Rapids, Michigan: William B. Eerdmans, 1980, 
* *Educating for Responsible Action*, Grand Rapids, Michigan: CSI Publications; William B. Eerdmans, 1980, 
* *Until Justice and Peace Embrace*, Grand Rapids, Michigan: William B. Eerdmans, 1983, 
* *Faith and Rationality: Reason and Belief in God* (kourednik: Alvin Plantinga), Notre Dame: University of Notre Dame Press, 1983, 
* *Lament for a Son*, Grand Rapids, Michigan: William B. Eerdmans, 1987, 
* "Suffering Love" u *Philosophy and the Christian Faith* (urednik: Thomas V. Morris), Notre Dame: University of Notre Dame Press, 1988, 
* *Divine Discourse: Philosophical Reflections on the Claim That God Speaks*, Cambridge, UK; New York: Cambridge University Press, 1995, 
* *John Locke and the Ethics of Belief*, Cambridge, UK; New York: Cambridge University Press, 1996, 
* *Religion in the Public Square: The Place of Religious Convictions in Political Debate* (koautor: Robert Audi), Lanham, Maryland: Rowman & Littlefield, 1997, 
* *Thomas Reid and the Story of Epistemology*, Cambridge, UK: Cambridge University Press, 2001, 
* *Educating for Life: Reflections on Christian Teaching and Learning* (urednici: Gloria Goris Stronks i Clarence W. Joldersma), Grand Rapids, Michigan: Baker Academic, 2002, 
* "An Engagement with Rorty", *The Journal of Religious Ethics*, 31 (1), proljeće 2003, 
* *Educating for Shalom: Essays on Christian Higher Education* (urednici: Gloria Goris Stronks i Clarence W. Joldersma), Grand Rapids, Michigan: William B. Eerdmans, 2004, 
* *Justice: Rights and Wrongs*, Princeton: Princeton University Press, 2008, 
* *Inquiring About God: Selected Essays* (urednik: Terence Cuneo), vol. 1, Cambridge, UK; New York: Cambridge University Press, 2010, 
* *Practices of Belief: Selected Essays* (urednik: Terence Cuneo), vol. 2, Cambridge, UK; New York: Cambridge University Press, 2010, 
* *Justice in Love*, Grand Rapids, Michigan: William B. Eerdmans, 2011, 
* *The Mighty and the Almighty: An Essay in Political Theology*, Cambridge, UK; New York: Cambridge University Press, 2012, 
* *Understanding Liberal Democracy: Essays in Political Philosophy* (urednik: Terence Cuneo), Oxford: Oxford University Press, 2012, 
* *Art Rethought: The Social Practices of Art*, Oxford: Oxford University Press, 2015, 
* *The God We Worship: An Exploration of Liturgical Theology*, Grand Rapids, Michigan: William B. Eerdmans, 2015, 

## Literatura
*  
*  
*  

## Vanjske veze
*  Nicholas Wolterstorff , Yale University
*  Nicholas Wolterstorff, Berkley Center for Religion, Peace, and World Affairs
*  Nicholas Wolterstorff , Calvin College
*  Nicholas Wolterstorff , Institute for Advanced Studies in Culture
*  Nicholas Wolterstorff , Gifford Lectures